Foto: Facebook/Yulia Skripal Britaniyaning Solsberisida GRU sobiq polkovnigi bo‘lgan otasi Sergey Skripal bilan birga zaharlashmoqchi bo‘lgan Yuliya Skripalning fikricha, qarindoshi Viktoriyaga Buyuk Britaniyaga kirish uchun viza berishmaydi. U bu haqda o‘zaro telefon muloqoti davomida aytib o‘tgan. Suhbatning bir qismi «Rossiya 1» telekanalidagi «60 minut» dasturi efirida e’lon qilindi. Telekanal boshlovchilari ularda yozuv haqiqiy ekaniga dalil-isbotlar yo‘qligini bildirishdi. Biroq, u Viktoriya Skripalning o‘zi tomonidan taqdim etilgan ekan. «Agarda men ertaga viza olsam, sening oldinga dushanba kuni uchib kelaman», - degan Viktoriya. «Vika, senga hech kim viza bermaydi», - deya javob qaytargan Yuliya. «Umuman olganda, men ham shunday o‘ylayapman», - deya xulosa qilgan uning qarindoshi. Eslatib o‘tamiz, avvalroq London Skripalni zaharlashda ishlatilgan modda manbaini topgani xabar berilgandi.